
Nr. 3551 / 05 august 2026
ANUNȚ DE CONCURS
pentru ocuparea unui post contractual vacant, pe perioadă determinată, conform H.G. nr. 1336/2022
U.A.T. Comuna Cuca, cu sediul în satul Cuca, str. Principală nr. 35, județul Argeș, organizează concurs pentru ocuparea, pe perioadă determinată, a unui post contractual vacant de execuție de asistent social – membru în Echipa Comunitară Integrată (ECI), în cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”, cod SMIS 339395, finanțat prin Programul Incluziune și Demnitate Socială 2021–2027 (PIDS), din Fondul Social European Plus (FSE+).
Concursul se organizează în conformitate cu prevederile Hotărârii Guvernului nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
I. INFORMAȚII PRIVIND POSTUL
Denumirea postului: asistent social (cod COR 263501) – membru în Echipa Comunitară Integrată (ECI);
Nivelul postului: funcție contractuală de execuție;
Numărul de posturi: 1;
Natura postului: post vacant, pe perioadă determinată, pe durata de implementare a proiectului (cod SMIS 339395);
Durata timpului de lucru: 4 ore/zi, respectiv 20 de ore/săptămână (normă parțială);
Compartimentul: Asistență Socială (SPAS);
Locul de desfășurare a activității: comunitatea/comunitățile locale selectate din județul Argeș, arondate proiectului.
II. CONDIȚII GENERALE DE PARTICIPARE (art. 15 din H.G. nr. 1336/2022)
Poate ocupa postul vacant persoana care îndeplinește condițiile prevăzute de Legea nr. 53/2003 – Codul muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din O.U.G. nr. 57/2019 privind Codul administrativ, cu modificările și completările ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 – Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).


III. CONDIȚII SPECIFICE DE PARTICIPARE
1. Studii universitare de licență absolvite cu diplomă de licență în domeniul Asistență Socială;
1. Drept de exercitare a profesiei de asistent social;
1. Aviz/atestat de liberă practică valabil, emis de Colegiul Național al Asistenților Sociali din România;
1. Experiență specifică: minimum 2 ani în domeniul postului (vechime în specialitatea studiilor), conform Ghidului orientativ de recrutare a echipei comunitare integrate – proiect SCI 2000, Anexa 1;
1. Cunoștințe de operare pe calculator: MS Office (Word, Excel, PowerPoint) – nivel utilizator independent;
1. Disponibilitate pentru activitate de teren.
Constituie avantaj:
1. experiență în domeniul serviciilor sociale;
1. experiență în proiecte finanțate din fonduri europene;
1. permis de conducere categoria B
1. domiciliului  pe raza comunei Cuca, județul Argeș,
IV. ATRIBUȚIILE PRINCIPALE ALE POSTULUI
1. realizează diagnoza socială la nivelul persoanei, grupului și comunității și elaborează programul de acțiuni comunitare privind combaterea sărăciei și excluziunii sociale;
1. realizează evaluarea riscurilor de excluziune socială, în primul rând a celor care necesită intervenție de urgență;
1. realizează evaluarea inițială și elaborează planul inițial de intervenție;
1. colaborează cu ceilalți membri ai echipei comunitare integrate pentru evaluarea nevoilor specifice și pentru coordonarea suportului oferit de fiecare în parte;
1. elaborează, în colaborare cu membrii ECI, planurile individualizate de servicii comunitare integrate și asigură managementul de caz, în calitate de responsabil de caz;
1. pregătește și susține persoanele care trăiesc în sărăcie pentru a contacta serviciile de ocupare și pentru a accesa resursele necesare, cu respectarea Normelor metodologice de aplicare a Legii nr. 196/2016 privind venitul minim de incluziune (H.G. nr. 1154/2022, cu modificările și completările ulterioare);
1. participă la întâlnirile săptămânale ale ECI, la instruire și supervizare și întocmește raportul lunar de activitate, conform prevederilor din contractul de subvenționare/finanțare;
1. îndrumă persoanele vulnerabile cu privire la completarea formularului de grup țintă (FGT) și transmite formularele membrilor UJSS;
1. îndeplinește orice alte atribuții specifice postului de asistent social, stabilite prin fișa postului, în relație cu aria asistenței sociale și cu obiectivele proiectului.
Atribuțiile complete sunt prevăzute în fișa postului, anexă la prezentul anunț.
V. DOSARUL DE CONCURS (art. 35 din H.G. nr. 1336/2022)
Pentru înscrierea la concurs, candidații vor depune un dosar care va conține următoarele documente:
a) formular de înscriere la concurs, conform modelului prevăzut la anexa nr. 2 la H.G. nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului (dovada dreptului de exercitare a profesiei și avizul/atestatul de liberă practică emis de C.N.A.S.R.);
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de medicul de familie al candidatului sau de unitățile sanitare abilitate, cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019, cu modificările ulterioare;
i) curriculum vitae, model comun european.
Copiile documentelor se prezintă însoțite de documentele originale, care se certifică pentru conformitate cu originalul de către secretarul comisiei de concurs, sau în copii legalizate. Candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul cu originalul cazierului judiciar, cel mai târziu până la data desfășurării primei probe a concursului.
VI. PROBELE DE CONCURS
Concursul constă în trei etape succesive: selecția dosarelor de înscriere, proba scrisă și interviul. Se pot prezenta la următoarea etapă numai candidații declarați admiși la etapa precedentă. Sunt declarați admiși candidații care obțin minimum 50 de puncte la fiecare probă.
VII. BIBLIOGRAFIA ȘI TEMATICA DE CONCURS
1. Legea nr. 292/2011 a asistenței sociale, cu modificările și completările ulterioare;
1. Legea nr. 466/2004 privind Statutul asistentului social, cu modificările și completările ulterioare;
1. Legea nr. 197/2012 privind asigurarea calității în domeniul serviciilor sociale, cu modificările și completările ulterioare;
1. Legea nr. 196/2016 privind venitul minim de incluziune, cu modificările și completările ulterioare, și H.G. nr. 1154/2022 pentru aprobarea Normelor metodologice de aplicare;
1. H.G. nr. 797/2017 pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;
1. Ordinul nr. 29/2019 pentru aprobarea Standardelor minime de calitate pentru acreditarea serviciilor sociale (servicii acordate în comunitate și în sistem integrat);
1. Ordinul nr. 393/630/4236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale și combaterii sărăciei, cu modificările și completările ulterioare;
1. O.U.G. nr. 57/2019 privind Codul administrativ, cu modificările și completările ulterioare (Partea a VI-a, Titlul III – Personalul contractual din autoritățile și instituțiile publice);
1. H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare.
Tematica de concurs se regăsește integral în actele normative prevăzute în bibliografie.
VIII. CALENDARUL DE DESFĂȘURARE A CONCURSULUI
Concursul se desfășoară la sediul Primăriei comunei Cuca, satul Cuca, str. Principală nr. 35, județul Argeș, potrivit următorului calendar:
	Nr. crt.
	Etapa / Activitatea
	Data
	Ora

	1
	Publicarea și afișarea anunțului de concurs (sediul instituției, pagina de internet și portalul posturi.gov.ro)
	11 august 2026
	—

	2
	Depunerea dosarelor de înscriere (10 zile lucrătoare de la afișarea anunțului), la sediul instituției
	12 – 25 august 2026
	14:00

	3
	Selecția dosarelor de înscriere
	26 august 2026
	—

	4
	Afișarea rezultatelor selecției dosarelor
	26 august 2026
	15:00

	5
	Depunerea contestațiilor privind selecția dosarelor
	27 august 2026
	15:00

	6
	Soluționarea și afișarea rezultatelor la contestațiile privind selecția dosarelor
	28 august 2026
	15:00

	7
	PROBA SCRISĂ
	2 septembrie 2026
	10:00

	8
	Afișarea rezultatelor la proba scrisă
	2 septembrie 2026
	15:00

	9
	Depunerea contestațiilor la proba scrisă
	3 septembrie 2026
	15:00

	10
	Soluționarea și afișarea rezultatelor la contestațiile la proba scrisă
	3 septembrie 2026
	15:00

	11
	PROBA DE INTERVIU
	4 septembrie 2026
	10:00

	12
	Afișarea rezultatelor la proba de interviu
	4 septembrie 2026
	15:00

	13
	Depunerea contestațiilor la proba de interviu
	7 septembrie 2026
	15:00

	14
	Soluționarea și afișarea rezultatelor la contestațiile la proba de interviu
	8 septembrie 2026
	12:00

	15
	Afișarea rezultatelor finale ale concursului
	8 septembrie 2026
	15:00


Termenele au fost stabilite cu respectarea prevederilor art. 35 și următoarele din H.G. nr. 1336/2022, prin raportare la zilele lucrătoare. Afișarea rezultatelor la fiecare etapă se face la sediul instituției și pe pagina de internet a acesteia.
IX. INFORMAȚII SUPLIMENTARE
Dosarele de înscriere se depun la sediul Primăriei comunei Cuca, compartimentul resurse umane, în perioada 12 – 25 august 2026, în intervalul orar de program cu publicul.
Relații suplimentare și bibliografia integrală se pot obține la sediul Primăriei comunei Cuca, județul Argeș. Persoană de contact: Păunoiu Elena Daniela – Secretar General, telefon 0720901142, e-mail: primariacucaag@yahoo.com.
                                                                                       
Primar,
Drăgușin Teodor Georgian

